پاری سن ژرمن-نین فوتبولچوسو نیمارین فرانسا کلوبون‌داکی معاشی‌نین مبلغی معینلشیب.
25 یاشلی هوجومچو یئنی کلوبوندا آیینا 3 میلیون 100 مین یورو آلیر. بو ایسه او دئمک‌دیر کی، برزیلی اویونچو گونده‌لیک 100 مین یورو قازانیر.
خبرده او دا قئید اولونوب کی، فرانسانین پایتاختی پاریس‌دن 9 کیلومتر مسافه‌ده یئرلشن ایقامتگاهدا یاشایان نیمارن ائوی‌نین گونده‌لیک کیرایه‌سی 14 مین یورودور.
قئید ائدک کی، نیمار بو یای "بارسلونا"دان پاری سن ژرمنه  222 میلیون یورویا ترانسفر اولونوب.
